แรงซื้อกลับหนุน SET รีบาวด์! ปิดบวก0.28จุด โบรกฯชี้ พรุ่งนี้ไปต่อ ลุ้นทะลุแนวต้าน1,580จุด
แรงซื้อกลับหนุน SET รีบาวด์! ปิดบวก0.28จุด โบรกฯชี้ พรุ่งนี้ไปต่อ ลุ้นทะลุแนวต้าน1,580จุด โดยดัชนีปิดตลาดวันนี้ ที่ระดับ 1,556.93 จุด บวก 0.28 จุด หรือ 0.02% มูลค่าการซื้อขาย 3.06 หมื่นล้านบาท 
26 ธ.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,556.93 จุด บวก 0.28 จุด หรือ 0.02% มูลค่าการซื้อขาย 3.06 หมื่นล้านบาท 
10 หุ้นดันดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริหารการลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้มีความพยายามจะรีบาวด์กลับขึ้นมาหลังจากวานนี้ปรับตัวลงไปค่อนข้างแรง จากหุ้นกลุ่มพลังงานที่ปรับตัวลดลงตามราคาน้ำมัน และทำให้หุ้นกลุ่มอื่นลดลงตามไปด้วย แต่ระดับดัชนีปัจจุบันที่บวก-ลบ 1,555 จุด มีค่า P/E ที่ 14.73 เท่านั้น จากสถิติหลังจากปี 55 หากระดับ P/E ลงมาอย่างนี้ตลาดหุ้นไทยก็จะฟื้นตัวตามปัจจัยพื้นฐาน
สำหรับปัจจัยที่ยังต้องติดตามเป็นทิศทางราคาน้ำมัน และ Sentiment ของตลาดหุ้นต่างประเทศ
ส่วนแนวโน้มการลงทุนในวันพรุ่งนี้ (27 ธ.ค.) นายกรภัทร กล่าวว่า ตลาดฯมีโอกาสรีบาวด์ต่อได้ แม้ว่าอาจจะมีความผันผวนจากการ Rollover ก็ตาม โดยมีแนวรับที่ 1,550-1,540 จุด และแนวต้านที่ 1,580-1,600 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
PTT มูลค่าการซื้อขาย 2,187.33 ล้านบาท ปิดที่ 45.50 บาท เพิ่มขึ้น 0.25 บาท
BEM มูลค่าการซื้อขาย 1,683.92 ล้านบาท ปิดที่ 9.50 บาท ลดลง 0.45 บาท
CPALL มูลค่าการซื้อขาย 1,678.97 ล้านบาท ปิดที่ 69 บาท ราคาไม่เปลี่ยนแปลง
PTTEP มูลค่าการซื้อขาย 954.90 ล้านบาท ปิดที่ 113 บาท เพิ่มขึ้น 1.50 บาท
EA มูลค่าการซื้อขาย 790.12 ล้านบาท ปิดที่ 41.75 บาท ลดลง 1.75 บาท
 
ตลาดหุ้นเอเชีย
